
Ψήφιση του Οργανισμού Εσωτερικής Υπηρεσίας του 
Συμβουλίου Περιοχής της 1ης Εδαφικής Περιφέρειας 
Νομού Ηρακλείου 

Ο ΑΝΑΠΛ.ΠΕΡ/ΚΟΣ ΔΙΕΥΘΥΝΤΗ Ν. ΗΡΑΚΛΕΙΟΥ 

Έχοντας υπόψη: 

1. Τις διατάξεις: 

α) του άρθρου 12 του Ν. 1188/81 περί κυρώσεως του 
κώδικος περί καταστατικού προσωπικού οργανισμού 
τοπ. Αυτοδ/σης, σε συνδυασμό με εκείνες του άρθρου 8 
του Ν. 2307/95. 

β) των άρθρων 1-4 και 9 του Ν. 1586/86, σε συνδυασμό 
με αυτές του Ν. 2190/1994. 

γ) του ΠΔ/τος 379/87. 

δ) του άρθρ 48του Ν. 2218/1994. 

ε) του ΠΔ/τος 241/30.6.1995 εδαφική περιφέρεια έδρα 
και ονομασία των συνδέσμων συμβουλίων περιοχής του 
Ν, Ηρακλείου άρθρ. 48 Ν. 2218/94. 

2. Την 2/1996 απόφαση του Διοικητικού Συμβουλίου 
του Συμβουλίου Περιοχής της 1ης Εδαφικής περιφέρει¬ 
ας Νομού Ηρακλείου με την οποία ψηφίζεται ο 
Οργανισμός Εσωτερικής Υπηρεσίας αυτού. 

3. Την γνωμοδότηση του Υπηρεσιακού Συμβουλίου του 
άρθρ. 8του Ν. 2307 που διατυπώνεται στο 3/10.4.96πρα¬ 
κτικό (α/α θέματος 16ο), αποφασίζουμε: 

Ψηφίζουμε τον Οργανισμό Εσωτερικής Υπηρεσίας του 
Συμβουλίου περιοχής της 1η Εδαφικής Περιφέρειας 
Νομού Ηρακλείου, σύμφωνα με την 2/1996 απόφαση του 
Διοικητικού Συμβουλίου, ώστε να έχει ως εξής: 


ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΤΗΣ ΥΠΗΡΕΣΙΑΣ ΤΟΥ 
ΣΥΜΒΟΥΛΙΟΥ ΠΕΡΙΟΧΗΣ 

Άρθρο 1 

Οι Υπηρεσίες του Συμβουλίου Περιοχής της 1 ης 
Εδαφικής Περιφέρειας του Νομού Ηρακλείου διαρθρώ¬ 
νονται σε Διεύθυνση και Τμήματα.Με απόφαση του 
Προέδρου του Δ.Στου Σ.Π μπορεί να δημιουργούνται για 
την εύρυθμη λειτουργία της υπηρεσίας, μη αυτοτελή 
γραφεία ή αντίστοιχου επιπεδού μη αυτοτελείς οργανι¬ 
κές μονάδες στα πλαίσια του κάθε τμήματος. 

Η Διεύθυνση του Συμβουλίου Περιοχής απστελείται α¬ 
πό τα παρακάτω Τμήματα: 

Α) Τμήμα Ανάπτυξης - Προγραμματισμού και Τεχνικών 
Υπηρεσιών 

Μη αυτοτελή γραφεία: (ενδεικτικά) 
α) Σχεδιασμού-Προγραμματισμού-Ανάπτυξης 
β) Τεχνικών μελετών -έργων 

γ) Παροχής υπηρεσιών π.χ: Διαχείρισης στερεών απο¬ 
βλήτων κ.λ,π. 

Β) .Τμήμα Διοικητικής Υποστήριξης και Οικονομικού : 
Μη αυτοτελή γραφεία: (ενδεικτικά) 
α) Διοικητικό- 

β) Οικονομικό-Πληροφορικής 
γ) Λογιστήριο-Ταμειακή Υπηρεσία 

Άρθρο 2 

α. Τμήμα Ανάπτυξης - Προγραμματισμού και Τεχνικών 
Υπηρεσιών. 

Στις αρμοδιότητες του Τμήματος ανήκουν η εκπόνηση 
αναπτυξιακών μελετών σχεδίων και η υλοποίηση προ¬ 
γραμμάτων για την κοινωνική-οικονομική και πολιτιστική 
ανάπτυξη της περιοχής και την κοινή εξυπηρέτηση των 
ΟΤΑ του Σ.Π και των κατοίκων της περιοχής καθώς και η 
ανεύρεση και διαχείριση χρηματοδοτικών πόρων από 
προγράμματα της Ευρωπαϊκής Ενωσης και των 
Δημοσίων Επενδύσεων. 

Στην αρμοδιότητα του Τμήματος ανήκει επίσης.κάθε 
παροχή υπηρεσίας (και μέσω της ανάθεσης αρμοδιοτή¬ 
των από τους ΟΤΑ μέλη του Συμβουλίου Περιοχής., την 
Νομαρχιακή Αυτοδιοίκηση, Δημόσιους Φορείς και 
Ν.Π.Δ.Δ.). που αποβλέπει στην εκπόνηση-παρακολούθη- 

ση-επίβλεψη τεχνικών μελετών και υλοποίηση έργων κα¬ 
θώς και στην βελτίωση και αναβάθμιση της ποιότητας ζω¬ 
ής των κατοίκων 

Αναλυτικότερα οι αρμοδιότητες του Τμήματος είναι: 

α.1 Αρμοδιότητες Σχεδιασμού Προγραμματισμού και 
Ανάπτυξης. 

1. Η συγκέντρωσηι επεξεργασία- αξιοποίηση και τήρη¬ 
ση στατιστικών στοιχείων για την οικονομική, κοινωνική 
και πολιτιστική κατάσταση στην περιοχή. 

2. Η τήρηση αρχείου αναπτυξιακών μελετών και ερευ¬ 
νών που έχουν εκπονηθεί στην περιοχή του Σ.Π. 

3. Η κατάρτιση ερευνών και μελετών για τη διάγνωση 
των αναγκών της ανάπτυξης και την ιεράρχηση των προ¬ 
τεραιοτήτων έργων και μέτρων καθώς και η επιστημονική 
στήριξη, ο σχεδιασμός και η παρακολούθηση του συνολι¬ 
κού προγράμματος δράσηςτου Σ.Π 

4. Η κατάρτιση του ετήσιου και μεσοχρόνιου Τοπικού 
Αναπτυξιακού Προγράμματος της περιοχής του Συμ¬ 
βουλίου βάσει του ν. 1622/86 σε συνδιασμό με το Ν. 
2218/94 άρθρο 48 παρ. 4α και 11. στα πλαίσια του δημο¬ 
κρατικού προγραμματισμού. 

5.0 σχεδιασμός και η υλοποίηση προγραμμάτων που α¬ 
φορούν την κοινωνική και πολιτιστική ανάπτυξη και βελ¬ 
τίωση της ποιότητας ζωής σε διαδημοτική διακοινοτική 
εμβέλεια. 

6. Η συμμετοχή στη διαδικασία κατάρτισης των μεσο- 
χρόνιων Νομαρχιακών Αναπτυξιακών Προγραμμάτων με 
τη διατύπωση των σχετικών προτάσεων που αφορούν την 
περιοχή του Σ.Π. 

7. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων και πρωτοβουλιών της Ευρωπαϊκής 
Ενωσης που αφορούν την περιοχή του Συμβουλίου. 

8. Η συλλογή -τεκμηρίωση και αξιοποίηση πληροφο¬ 
ριών, ο σχεδιασμός ολοκληρωμένων προτάσεων που α¬ 
φορούν την περιοχή του Συμβουλίου και η αναζήτηση πό¬ 
ρων χρηματοδότησης για την υλοποίηση έργων υποδο¬ 
μής και αναπτυξιακών προγραμμάτων από Εθνικές ή 
Κοινοτικές πηγές 

9. Η συνεργασία με τις αρμόδιες υπηρεσίες των Ο.Τ.Α. 
μελών του Σ.Π.,της Νομαρχιακής Αυτοδιοίκησης,της 
Γ.Γ.Της Περιφέρειας., της Περιφερειακής Διεύθυνσης 
και άλλων αρμόδιων φορέων, όπου αυτή απαιτείται, για 
την παροχή αμοιβαίων στοιχείων και πληροφοριών για 
την υλοποίηση των δραστηρ ιοτήτωντου Σ.Π. 

10. Η πληροφόρηση και υποστήριξη των Ο.Τ.Α. μελών 
του Σ.Π. για αναπτυξιακά θέματα και προγράμματα και 
για τη βελτίωση της λειτουργίας τους με σκοπό την καλύ¬ 
τερη εξυπηρέτηση των πολιτών. 

Άρθρο 3 

β. Τμήμα Διοικητικής Υποστήριξης & Οικονομικού 

Στις αρμοδιότητες του Τμήματος ανήκουν τα αφορώ- 
ντα στη διοικητική υποστήριξή, στο προσωπικό, στα οικο¬ 
νομικά του Συμβουλίου Περιοχής (οικονομικές αρμοδιό¬ 
τητες λογιστήριο ειδική ταμειακή υπηρεσία - πραγματο¬ 
ποίηση προμηθειών για την κοινή εξυπηρέτηση των ΟΤΑ 
μελών του) καθώς και στην υποστήριξη των Ο.Τ.Α - μελών 
του Σ.Π. σε θέματα διοικητικής, κοινωνικής, πολιτιστικής 
μέριμνας και εξυπηρέτησης των πολιτών.Στο τμήμα αυτό 
ανήκει επίσης η ευθύνη για την λειτουργία της πληροφο¬ 
ρικής - μηχανοργάνωσης - μηχανογράφησης και λειτουρ¬ 
γίας δικτύων σε όλα τα τμήματα και γραφεία του Σ.Π. κα¬ 


θώς και η αποτελεσματική παρακολούθηση της εύρυθ¬ 
μης λειτουργίας των παραπάνω συστημάτων. 

Αναλυτικότερα οι αρμοδιότητες του Τμήματος είναι οι 
εξής: 

βΐ. Αρμοδιότητες γραμματειακής υποστήριξης 

1. Η δακτυλογράφηση και η διεξαγωγή της προσωπικής 
αλληλογραφίας του Προέδρου του Συμβουλίου 
Περιοχής, του Διοικητικού Συμβουλίου και της εκτελεστι¬ 
κής Επιτροπής του Σ.Π. της αλληλογραφίας των 
Υπηρεσιών του Συμβουλίου Περιοχής,η τήρηση του αρ¬ 
χείου της και η γραμματειακή -διοικητική στήριξη των ορ¬ 
γάνων και υπηρεσιώντου Σ.Π. 

2. Ο προγραμματισμός των συναντήσεων του Προέ¬ 
δρου και όλων των οργάνων του Σ.Π με τους εκπροσώ¬ 
πους των Ο.Τ.Α.- μελών του Σ.Π., της Νομαρχιακής 
Αυτοδιοίκησης, των Δημόσιων Αρχών, τις επιτροπές,συλ¬ 
λόγους και τους πολίτες και η τήρηση του ημερολογίου 
των επαφών αυτών. 

3. Η παραλλαβή από τους υπηρεσιακούς παράγοντες 
των φακέλλωντων εγγράφων που πρέπει να υπογραφούν 
από τον Πρόεδρο. 

4. Η φροντίδα για τη δημοσίευση των διακηρύξεων και 
των ανακοινώσεων των Υπηρεσιώντου Σ.Π. 

5. Η παραλαβή του ημερήσιου και περιοδικού τύπου,κα¬ 
θώς και όλων των εντύπων που αποστέλλονται στο Σ.Π., η 
επιμέλεια της καθημερινής αποδελτίωσης του τύπου. 

6. Η τήρηση του πρωτοκόλλου εισερχομένων - εξερχο- 
μένων εγγράφων. 

7. Η τήρηση των πρακτικών των συνεδριάσεων των ορ¬ 
γάνων του Συμβουλίου Περιοχής και η ενημέρωση του α¬ 
νάλογου βιβλίου πρακτικών καθώς και κάθε άλλου εντύ¬ 
που που αποφασίζει το Δ.Στου Συμβουλίου Περιοχής ότι 
είναι απαραίτητο στην καλύτερη διεκπεραίωση των λει¬ 
τουργιών του. 

β2.Διοικητικές αρμοδιότητες 

1. Η παρακολούθηση και εφαρμογή όλωντων νόμων και 
διαταγμάτων που αφορούν το πάσης φύσεως προσωπικό 
τουΣ. Π. και η άσκηση των αρμοδιοτήτωνπου απορρέουν 
από τον Κώδικα Κατάστασης Δημοτικών και Κοινοτικών 
Υπαλλήλων (Ν. 1188/81), όπως αυτός τροποποιήθηκε από 
τους Ν. 2218/941 2240/941 2307/95 ;κ.λ.π. και η τήρηση 
σχετικού αρχείου. 

2. Η τήρηση Μητρώου, Ευρετηρίου και Ατομικών 
Φακέλλωντου μόνιμου και με σχέση εργασίας Ι.Δ. αορί¬ 
στου χρόνου, σύμβασης έργου και πάσης φύσεως προ¬ 
σωπικού. 

3. Η σύνταξη και η Θεώρηση των πάσης φύσεως μισθο- 
δοτικών στοιχείων όλου του προσωπικού και η προώθηση 
για την σύνταξη των μιοθοδοτικών καταστάσεων. 

4. Η εφαρμογή του πειθαρχικού δικαίου. 

5. Η διεκπεραίωση κάθε υπόθεσης που έχει σχέση με τη 
χορήγηση της σύνταξης, των παροχών στο οικείο Ταμείο 
Ασφάλισης και με την αναγνώριση και εξαγορά της προϋ¬ 
πηρεσίας των υπαλλήλων του Σ.Π. που συνταξιοδοτού- 
νται. καθώς και κάθε υπόθεσης που έχει σχέση με τη συ- 
νταξιοδότηση του Ι.Δ. προσωπικού και με την καταβολή 
της προβλεπόμενης από τον νόμο αποζημίωσης. 

6.0 έλεγχος και η παρακολούθηση της τήρησης του κα¬ 
νονικού ωραρίου εργασίας. 

7. Η έκδοση ή η κοινοποίηση εγκυκλίων που αφορούν 
την υπηρεσιακή κατάσταση του προσωπικού και η ενημέ¬ 
ρωση του για τα προγράμματα επιμόρφωσης του. 

8. Η ορθολογική κατανομή του προσωπικού ώστε να λει¬ 
τουργούν εύρυθμα οι Υπηρεσίες του Σ.Π. 

9. Οι εισηγήσεις στον Πρόεδρο του Σ.Π. για την συ¬ 
γκρότηση των αναγκαίων επιτροπών και ομάδων εργα¬ 
σίας καθώς και για τα προσωπικά αιτήματα των υπαλλή¬ 
λων. 

10. Η συγκέντρωση-αρχειοθέτηση όλωντων αναγκαίων 
νόμων, διαταγμάτων εγκυκλίων, αποφάσεων υλικών πε¬ 
ριοδικών και βιβλίων για θέματα που αφορούν την συνο¬ 
λική λειτουργία του Σ.Π και την Αυτοδιοίκηση συνολικό¬ 
τερα. 

11. Η οργανωτική - διοικητική υποστήριξη ΟΤΑ-μελών 
του Σ.Π εφόσον κρίνεται αναγκαία και δυνατή. 

12. Οι υπηρεσίες που αφορούν στην αστική και δημοτι¬ 
κή. κατάσταση των πολιτών στα πλαίσια των αρμοδιοτή¬ 
των ή υποχρεώσεων του Σ.Π 

13. Η παροχή υπηρεσιώνπου αφορούντηνχορήγηση α¬ 
δειών λειτουργίας καταστημάτων εφόσον αφορούν αρ¬ 
μοδιότητα η συμβασιακή υποχρέωση του Σ.Π 

14. Η οργάνωση της επικοινωνίας των πολιτών με τις 
Υπηρεσίες του Σ.Π και η παροχή στους πολίτες των απα¬ 
ραίτητων πληροφοριακών στοιχείων και διαθέσιμων εντύ¬ 
πων που έχουν θέσει στη διάθεση του τμήματος οι 
Δημόσιες Υπηρεσίες και οι ΟΤΑ μέλη του Σ.Π. 

15. Η ενημέρωση και παροχή κατευθύνσεων προς τους 
πολίτες για τα δικαιώματά τους και την διεκπεραίωση των 
υποθέσεώντους 

16. Η μέριμνα για την διοργάνωση ή συμμετοχή σε πο¬ 
λιτιστικές, αθλητικές και άλλες εκδηλώσεις. 

17. Η μεταφορά μαθητών με σχολικά λεωφορεία. 

18. Η αποδοχή υποδείξεων και προτάσεων για αλλαγές 
που συμβάλλουν στη βελτίωση της λειτουργίας του Σ.Π 
και στη λήψη μέτρων στα πλαίσια της γενικότερης συλλο¬ 
γικής προσπάθειας. 

β3. Οικονομικές αρμοδιότητες 

1. Η τεχνική κατάρτιση (μετά από συνεργασία με αρμό¬ 
διες υπηρεσίες του Σ.Π.) του προϋπολογισμού εσόδων - 
εξόδων και η εμπρόθεσμη υποβολή του στα αρμόδια όρ¬ 
γανα. Η συγκέντρωση, η ένταξη στο μηχανογραφικό σύ¬ 
στημα όλωντων στοιχείωντου προϋπολογισμού. 

2. Ο προγραμματισμός και η συνεχής παρακολούθηση 
της πορείας εκτέλεσης του προϋπολογισμού εσόδων — 
εξόδων,των ταμειακών προγραμμάτων, η εξαγωγή των α¬ 
ποκλίσεων μεταξύ των προϋπολογισθέντων και απολογι¬ 
στικών μεγεθών, η επεξεργασία στοιχείων και ηΙ εξαγωγή 
συμπερασμάτων για την εκμετάλευοη και το κόστος πα¬ 
ροχής υπηρεσιών του Σ.Π προς τους ΟΤΑ και τους πολί¬ 
τες. 

3. Η υποβολή εισήγησης για την αναμόρφωση του προ¬ 
ϋπολογισμού, την εγγραφή νέων εσόδων, την χορήγηση 
συμπληρωματικών και έκτακτων πιστώσεων, την ορθή κα¬ 
τανομή των πιστώσεων και την απορρόφηση των δαπα¬ 
νών για την εκτέλεση των έργων,των προμηθειών καθώς 
και την κίνηση του χρέους και την προστασία και αξιοποί¬ 
ηση της περιουσίας του Σ.Π. 

4. Η σύνταξη των ετήσιων οικονομικών απολογισμών 
του Σ.Π και η τήρηση αρχείου ετήσιων απολογισμών εσό¬ 
δων - εξόδων του Σ.Π. σύμφωνα με τα απολογιστικά στοι¬ 
χεία που συντάσσει το Ταμείο. 

5. Η διεξαγωγή της διαδικασίας και η προμήθεια πάσης 
φύσεως υλικών και εξοπλισμού, εκτός των έργων για τις 


ανάγκες του Σ.Π και την κοινή εξυπηρέτηση των ΟΤΑ-με- 
λών του βάσει των σχετικών νόμων και διατάξεων που 
ισχύουν και προσπαθεί*να επιτυγχάνει την συμφερότερη 
τιμή με την παρακολούθηση των τιμών και της ποιότητας 
της αγοράς. 

6. Η μέριμνα για την έκδοση των σχετικών εντολών προ¬ 
μηθειών. η σύνταξη των πρωτοκόλλων παραλαβής πάσης 
φύσεως υλικού των έργων και η υπογραφή από τις αντί¬ 
στοιχες επιτροπές παραλαβής 

7. Η διαχείριση, η Φύλαξη και η διάθεση του υλικού και 
η καταχώρηση του στα οικεία βιβλία αποθήκης. 

8. Η σύνταξη συμβάσεων με τους προμηθευτές. 

9. Η μέριμναγιατηνκοινοποίησητους στους αρμόδιους 
και η παρακολούθηση της τήρησης των όρων των συμβά¬ 
σεων για την παράδοση των υλικών μέσα στις, οριζόμενες 
προθεσμίες και η επιβολή ποινικής ρήτρας σε περίπτωση 
εκπρόθεσμων παραδόσεων.όπως καθορίζεται στις συμ¬ 
βάσεις ή στις διακυρήξεις. 

10. Η παραλαβή των εγγυητικών επιστολών από τους 
προμηθευτές και η μέριμνα για την επανάληψη δημοπρα¬ 
σίας όταν η πρώτη αποβεί άκαρπη. 

11. Η τήρηση των προβλεπομένων από το νόμο λογιστι¬ 
κών βιβλίων εξόδων. 

12. Η κατάρτιση των μηνιαίων και ετήσιων λογαριασμών 
της διαχείρισης των εξόδων. 

13. Η σύνταξη των ανάλογων στατιστικών πινάκων που 
υποβάλλονται στις Δημόσιες Υπηρεσίες. 

14. Η συγκέντρωση των στοιχείων που απαιτούνται για 
τον ετήσιο απολογισμό των εξόδων και η κατάρτιση του α¬ 
πολογισμού τους. 

15.0 έλεγχος των εκδοθέντων και διαβιβασθέντων στο 
Ταμείο ενταλμάτων και η πληρωμή βάσει αυτών, των δι¬ 
καιούχων σύμφωνα με τις οικείες διατάξεις περί λογιστι¬ 
κού των ΟΤΑ. 

16. Η φροντίδα για την συγκέντρωση και τον έλεγχο των 
κάθε φύσης παραστατικών, ο έλεγχος της επάρκειας της 
αντίστοιχης πίστωσης του προϋπολογισμού, η έκδοση 
χρηματικών ενταλμάτων, η έγκαιρη προώθησή για υπο¬ 
γραφή τους από τον Πρόεδρο.η καταχώρηση τους στο 
μηχανογραφικό σύστημα και η αρχειοθέτηση τους. 

17.0 συσχετισμός κάθε δαπάνης με τυχόν προηγούμε¬ 
νη όμοια η συνεχής παρακολούθηση τωνταμειακών υπο¬ 
λοίπων και η τακτή ενημέρωση προς την αρμόδια υπηρε¬ 
σία και τα αρμόδια όργανα του Σ. Π 

18. Η παρακολούθηση των εγκεκριμένων δανείων του 
Σ.Π. κάι η ενημέρωση του ταμείου του. 

19. Η παρακολούθηση της μισθοδοτικής κατάστασης ό¬ 
λωντων εργαζομένων στο Σ.Π. η σύνταξη των μισθοδοτι- 
κών καταστάσεων και η έκδοση των σχετικών βεβαιώσε¬ 
ων και πιστοποιητικών. 

20. Η μέριμνα της απόδοσης των υπέρ τρίτων κρατήσε¬ 
ων και η τήρηση όλων των απαραίτητων βιβλίων. 

21. Η τήρηση από το νόμο όλωντων προβλεπομένων βι¬ 
βλίων εσόδων. 

22. Ο έλεγχος των χρηματικών τίτλων που διαβιβάζο¬ 
νται στο Ταμείο από τις αρμόδιες υπηρεσίες και η έκδοση 
των αποδεικτικών παραλαβής των εισπρακτέων εσόδων. 

23. Η έκδοση των γραμματειών είσπραξης των διαφό¬ 
ρων εσόδων. 

24. Η επιμέλεια της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

25. Η επιμέλεια της κοινοποίησης των ατομικών ή γενι¬ 
κών προσκλήσεων προς τους οφειλέτες. 

26. Η εγγραφή της πίστωσης των πληρωσάντων οφει¬ 
λετών στους οικείους χρηματικούς καταλόγους και η βε¬ 
βαίωση της ενέργειας αυτής στον καθένα από τα οικεία α¬ 
ποσπάσματα των καταλόγων. 

27. Η εκκαθάριση των οφειλών των δημοτών και η εισή¬ 
γηση όπου απαιτείται της λήψης αναγκαστικών μέτρων εί¬ 
σπραξης με την τήρηση παράλληλα των σχετικών βιβλίων 
κατασχέσεων. 

28.0 έλεγχος των διπλοτύπων εισπράξεων πριν από κά¬ 
θε χρηματική κατάθεση εκ μέρους των εισπρακτόρων και 
η παραλαβή των εισπράξεων. 

29. Η διαχείρηση και παρακολούθηση της διακίνησης 
των διαφόρων ειδών υλικών και η τήρηση των ανάλογων 
βιβλίων. 

30. Η προώθηση στο Γενικό Χημείο του Κράτους για έ¬ 
λεγχο και αξιολόγηση όλων των ειδών για τα οποία υπάρ¬ 
χουν ειδικοί όροι στις συμβάσεις. 

31. Η διεξαγωγή δημοπρασιών ή πρόχειρων διαγωνι¬ 
σμών σύμφωνα με την προβλεπόμενη νομοθεσία. 

32. Η συγκέντρωση στατιστικών στοιχείων για τα οικο¬ 
νομικά και άλλα ζητήματαπου αφορούντις υπηρεσίες του 
Σ. Π. και η παροχή των στοιχείων και των πληροφοριών σε 
αυτές και στα όργανα του Σ.Π. καθώς και η ευθύνη για την 
όλη λειτουργία της μηχανογράφησης -μηχανοργάνωσης 
και δικτύωσης των Υπηρεσιών του Σ.Π και την αποτελε¬ 
σματική λειτουργία των εγκατεστημένων υπολογιστών 
στις Υπηρεσίες αυτές. 

33. Η τήρηση κάθε πληροφοριακού αρχείου που απαι¬ 
τείται από την οικονομική λειτουργία του Σ.Π και τις εκά- 
στοτε ισχύουσες διατάξεις. 

β4 Ειδική Ταμειακή Υπηρεσία (Ν. 2218/94 άρθρο 48 
παρ. 13) -Ταμείο 

1. Παραλαβή των χρηματικών ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι. 

2. Καταγραφή των διενεργούμενων πληρωμών σύμφω¬ 
να με τις ισχύουσες διατάξεις. 

3. Διενέργεια εισπράξεων αντίστοιχων οφειλών προς το 
Σ.Π για οποιαδήποτε αιτία στα γραφεία του Συμβουλίου 
Περιοχής. Έκδοση αντίστοιχων γραμματειών είσπραξης 
και σχετική ενημέρωση του περιοδικού αρχείου οφειλε¬ 
τών κατά οφειλέτη. 

4. Διενέργεια εισπράξεων αντίστοιχων οφειλών προς το 
Συ μβούλιο Περιοχής. Έκδοση των αντίστοιχων γραμμα¬ 
τίων εισπράξεων και σχετική ενημέρωση του περιοδικού 
αρχείου οφειλετών κατά οφειλέτη. Τήρηση των διαδικα¬ 
σιών παρακολούθησης / ελέγχου. 

5. Καταγραφή των διενεργούμενων εισπράξεων σύμ¬ 
φωνα με τις ισχύουσες διαδικασίες και σχετική ενημέρω¬ 
ση του Λογιστηρίου. 

6. Παρακολούθηση της πραγματοποίησης των υποχρε¬ 
ώσεων των οφειλετών προς το Σ.Π και ενημέρωση του 
Λογιστηρίου για τις καθυστερούμενες οφειλές. 

7. Τήρηση φυσικού Ταμείου στα γραφεία του Συμ¬ 
βουλίου Περιοχής. 

8. Διενέργεια χρηματικών δοσοληψιών με τις Τράπεζες 
και άλλους φορείς. 


ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ - ΔΙΑΡΘΡΩΣΗ ΘΕΣΕΩΝ 

ΤΜΗΜΑΑ 

ΜΟΝΙΜΟ ΠΡΟΣΩΠΙΚΟ 
ΚΕΦΑΛΑΙΟ Α 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Άρθρο 4 

ΔΙΑΚΡΙΣΗ ΘΕΣΕΩΝ ΚΑΙ ΚΑΤΗΓΟΡΙΕΣ 

Το μόνιμο προσωπικό του Συμβουλίου περιοχής υπάγε¬ 
ται στις διατάξεις του πρώτου μέρους του Ν. 1188/81 ό¬ 
πως ισχύει κάθε φορά τροποποιούμενος και συμπληρού- 
μενος, (περί κυρώσεως του κώδικος περί καταστάσεως 
προσωπικού οργανισμών τοπικής αυτοδιοίκησης). 

Οι θέσεις των μονίμων υπαλλήλων του Συμβουλίου 
Περιοχής διακρίνονται σε κατηγορίες ως εξής: 
α. ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 
β. ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 
γ. ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 
δ. ΥΠΟΧΡΕΩΤΙ ΚΗΣ ΕΚΠΑΙΔΕΥΣΗΣ (ΥΕ) 

Άρθρο 5 

Εισαγωγικός κα ι Καταληκτικός Βαθμός 

1. Εισαγωγικός βαθμός των υπαλλήλων των κλάδων Πα¬ 
νεπιστημιακής, Τεχνολογικής και Δευτεροβάθμιας Εκ¬ 
παίδευσης είναι ο βαθμός Δ και καταληκτικός ο βαθμός Α. 

2. Εισαγωγικός βαθμός των υπαλλήλων των κλάδων 
Υποχρεωτικής Εκπαίδευσης είναι ο βαθμός Ε και καταλη¬ 
κτικός ο βαθμός Β. 

3. Για τους απόφοιτους της Εθνικής Σχολής Δημόσιας 
Διοίκησης εισαγωγικός βαθμός είναι ο Β. 

ΚΕΦΑΛΑΙΟ Β 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 
ΚΑΙ ΠΡΟΣΟΝΤΑ ΔΙΟΡΙΣΜΟΥ 

Άρθρο 6 

Η οργανική σύνθεση και η διαβάθμιση των θέσεων του 
τακτικού προσωπικού, κατά κατηγορίες και κλάδους, ό¬ 
πως προβλέπεται στα Π.Δ. 37α/87 και 22/90, ορίζεται ως 
εξής: 

1. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1.1. ΚΑΤΗΓΟΡΙΑ ΠΕ 

Κλάδος ΠΕ 1 - Οικονομολόγων 


Σύμβουλος Ανάπτυξης 

Μία (1) Θέση 

1.2. ΚΑΤΗΓΟΡΙΑ ΤΕ 


Κλάδος ΤΕ 17 Διοικητικού Λογιστικού 
Κλάδος ΤΕ 17 Διοικητικού 

Μία (1) Θέση 
Μία (1) Θέση 

1.3. ΚΑΤΗΓΟΡΙΑ ΔΕ 


Κλάδος ΔΕ 1 Διοικητικού 

Κλάδος ΔΕ 38 

Δακτυλογράφων-Χειριστών Η/Υ 

Δύο (2) Θέσεις 

Μία (1) Θέση 

2. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 


2.1. ΚΑΤΗΓΟΡΙΑ ΠΕ 

Κλάδος ΠΕ 3 Πολιτικών Μηχανικών 

Μία (1 )Θέση 

2.2. ΚΑΤΗΓΟΡΙΑ ΤΕ 

Κλάδος ΤΕ19 Πληροφορικής 

Μία (1) Θέση 

2.3. ΚΑΤΗΓΟΡΙΑ ΔΕ 

Κλάδος ΔΕ 5,Δομικών Έργων 

Μία (1) Θέση 

Κλάδος ΔΕ 29 Οδηγών 
Κλάδος ΔΕ 30 Υδραυλικού 
Τεχνίτη 

Κλάδος Δ.Ε 28 Χειριστών μηχα¬ 
νημάτων -έργων 

2.4. ΚΑΤΗΓΟΡΙΑ ΥΕ 
Κλάδος ΥΕ 16 Εργατών 

Καθαριότητας Τέσσερις (4) Θέσεις 
Κλάδος ΥΕ 14 Βοηθητικό προσωπικό Μία (1) Θέση 

3. ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 

3.1 ΚΑΤΗΓΟΡΙΑ ΠΕ 

Κλάδος ΠΕ-9 Γεωπόνων Μία (1) Θέση 

ΤΜΗΜΑΒ 
Άρθρο 7 

ΕΙΔΙΚΗ ΘΕΣΗ 

Μια θέση δικηγόρου με πάγια αντιμισθία (άρθρο 245 
ν.1181/81) 

ΤΜΗΜΑΓ 


Δύο (2)Θέσεις 
Μία (1) Θέση 
Μία (1) Θέση 


ΚΑΤΑΝΟΜΗ ΘΕΣΕΩΝ 

Κατανομή Θέσεων Μόνιμου Προσωπικού μεταξύ των 
Υπηρεσιών(Τμημάτων) του Συμβουλίου Περιοχής 


Άρθρο 8 

Διάρθρωση Προσωπικού Κατά Κλάδο & Ειδικότητα 


ΣΥΝΟΛΟ 

ΘΕΣΕΩΝ 


ΤΜΗΜΑ 


-Β 


ΚΛΑΔΟΣ-ΕΙΔΙΚΟΤΗΤΑ 
ΠΕΙ Οικονομολόγων Σ.Α 1 1 

ΠΕ3 ΠολιτικώνΜηχανικών 1 1 

ΠΕ 9 Γεωπόνος 1 1 

ΤΕ19 Πληροφορικής 1 1 

ΤΕ17 Διοικητικού-Λογιστικού 1 1 

ΤΕ17 Διοικητικό 1 1 

ΔΕ 5 Δομικών Έργων 1 1 

ΔΕΙ Διοικητικού 2 2 

ΔΕΙ Γραμματ.-χειριστών Η/Υ 1 1 

Δ.Ε 30 Υδραυλικού Τεχνίτη 1 1 

ΔΕ 28Χειριστές μηχαν.-έργων 1 1 

ΔΕ29 Οδηγών 2 2 

ΥΕ16 Εργατών καθαριότητας 4 4 

ΥΕ 14 Βοηθητικό προσωπικό 1 1 

Σύνολο: 19 14 5 

ΤΜΗΜΑΔ 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
ΚΑΘΗΚΟΝΤΑ ΠΡΟΣΩΠΙΚΟΥ 


Άρθρο 9 

Σε κάθε οργανική μονάδα επιπέδου Διεύθυνσης καιτμή- 
ματος του Συμβουλίου Περιοχής της 1ης Εδαφικής Πε¬ 
ριφέρειας Ν, Η ρακλείου τοποθετούνται προϊστάμενοι υ¬ 
πάλληλοι των κλάδων ΠΕ (Διεύθυνση) και ΠΕ και εν ελλεί¬ 
ψει ΤΕ (Τμήματα) (Ν, 2190 /94 άρθρο 36) ως ακολούθως: 

Άρθρο 10 

ΔΙΕΥΘΥΝΣΗ ΥΠΗΡΕΣΙΑΣ ΣΥΜΒΟΥΛΙΟΥ ΠΕΡΙΟΧΗΣ 

1. Ο Προϊστάμενος της Διευθύνσεως της Υπηρεσίας 
του Συμβουλίου Περιοχής προέρχεται από τους κλάδους 
ΠΕ 1 Διοικητικού-Οικονομολόγων ή ΠΕ 3 Πολιτικών 
Μηχανικών ή ή ΠΕ 9 Γεωπόνων. 


2 . Τα καθήκοντα του Προϊσταμένου της Διευθύνσεως 
της Υπηρεσίας του Συμβουλίου Περιοχής είναι τα εξής : 

α. Προΐσταται των Τμημάτων και Γ ραφείων που υπάγο¬ 
νται στην αρμοδιότητα του 

β. Παρακολουθεί, εποπτεύει και ελέγχει την παρουσία, 
την πειθαρχία,την υπηρεσιακή απόδοση των υπαλλήλων, 
την τήρηση των νόμων, διαταγμάτων, αποφάσεων κ.λ,π., 
που αφορούν το Συμβούλιο Περιοχής και τους καθοδηγεί 
κατά την εκτέλεση των υπηρεσιακών τους καθηκόντων. 

γ. Κατανέμει την εργασία στους υπαλλήλους της 
Διεύθυνσης ανάλογα με τις συνολικές ανάγκες των 
Τμημάτων και με τη συνεργασία των Προϊσταμένων. 

δ. Μπορεί νά απασχολεί οποιονδήποτε από το προσω¬ 
πικό της Υπηρεσίας του για την εκτέλεση κάθε άλλης ερ¬ 
γασίας ανάλογά με τις ανάγκες πού παρουσιάζονται σε 
κάθε Τμήμα, 

ε. Ενημερώνεται για ολη την εισερχόμενη και εξερχόμε- 
νη αλληλογραφία που αφορά τη Διεύθυνση, χαρακτηρίζει 
και κατανέμει αυτή σύ μφωνα με τις αρμοδιότητες των Τμη- 
μάτων ή Γ ραφείων και δίνει τις αναγκαίες οδηγίες στους 
Προϊσταμένους για τις ενέργειες που πρέπει να γίνουν. 

στ. Υπογράφει τις αποφάσεις ύστερα από εξουσιοδότη¬ 
ση του Προέδρου και τα υπηρεσιακά έγγραφα. 

ζ. Θεωρεί με την μονογραφή του και υποβάλλει όλα τα 
έγγραφα που συντάσσονται από τα Τμήματα και γραφεία 
της διεύθυνσης για έγκριση και υπογραφή από τον 
Πρόεδρο ή τον νόμιμο αναπληρωτή του, καθιστάμενος έ¬ 
τσι συνυπεύθυνος για την νομιμότητα της ενέργειας. 

η. Θεωρεί τη βεβαίωση της εργασίας του προσωπικού 
που υπηρετεί στη Διεύθυνση. 

θ. Εισηγείται τα θέματα της αρμοδιότητας του στον 
Πρόεδρο,υπογράφοντας τις σχετικές εισηγήσεις. 

ι. Παρίσταται εφόσον οι υπηρεσιακές ανάγκες το απαι¬ 
τούν στις συνεδριάσεις των συλλογικών οργάνων του 
Συμβουλίου Περιοχής και αναπτύσει τις απόψεις του πά¬ 
νω στα διάφορα υπηρεσιακά θέματα. 

κ. Συντάσσει τις ετήσιες εκθέσεις αξιολόγησης γιατους 
υπαγόμενους σ’ αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες συ- 
ντάσσονται από τους Προϊσταμένους των υπηρεσιακών 
μονάδων. 

λ. Δέχεται τους πολίτες και παρέχει σ' αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη Θέση του κατά τις ώρες 
υποδοχής του κοινού,για την επίλυση των τυχόν μεταξύ 
αυτών και των υπηρεσιών της Διεύθυνσης διαφορών. 

β. Φροντίζει για την εφαρμογή των νόμων.διαταγμάτων 
και των αποφάσεων και εγκυκλίων που του κοινοποιού¬ 
νται, ενημερώνοντας τους υπαλλήλους της υπηρεσίας 
του δίνοντας παράλληλα τις αναγκαίες επεξηγηματικές 
οδηγίες για την εκτέλεση τους. 

γ. Κατανέμει την εργασία στους υπαλλήλους και τους 
καθοδηγεί, ελέγχει δε : την τακτική παρουσία, απόδοση 
και συνέπεια τους. 

δ. Εκτελείτις εντολές του Διευθυντή, εισηγείται σ’ αυ- 
τόντις υποθέσειςτης αρμοδιότηταςτου, υποβάλλει τις υ¬ 
πηρεσιακές εκθέσεις και σημειώματα για την πορεία των 
εργασιών του Τμήματος του καθώς και των υποθέσεων 
που εκρεμούν. 

ε. Συντάσσει τις εκθέσεις αξιολόγησης των υπηρετού- 
ντων υπαλλήλών, τις οποίες στήν συνέχεια υποβάλλει στο 
Διεύθυντή για περαιτέρω κρίση. 

στ. Προσυπογράφει την αλληλογραφία της υπηρεσίας 
του. συντάσσοντας προσωπικάτα σημαντικότερα έγγρα¬ 
φα και καθίσταται υπεύθυνος για την νομιμότητα τους. 

Άρθρο 13 

ΠΡΟΣΩΠΙΚΟ ΣΥΜΒΟΥΛΙΟΥ ΠΕΡΙΟΧΗΣ 

1. Τα καθήκοντα του προσωπικού του Συμβούλιού 
Περιοχής είναι τα εξής : 

α. Στα πλαίσια των αρμοδιοτήτων των υπηρεσιώνπου εί- 
ναιτοποθετημένοι οι υπάλληλοι και όλοι οι εργαζόμενοι, α¬ 
νεξάρτητα από την εργασιακή τους σχέση, εκτελούν την 
εργασία που τους έχει ανατεθεί με προσοχή, επιμελεια και 
ευσυνειδησία, κάτω από τις οδηγίες και κατευθύνσεις των 
προϊσταμένων τους, σύμφωνα με την κείμενη νομοθεσία 
και αρμονική και συναδελφική συνεργασία μεταξύ τους. 

β. Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λ.π. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε α¬ 
μέλεια ή κακή χρήση. 

γ. Οι συντάκτες των εγγράφων, αποφάσεων, μελετών 
και αλληλογραφίας τα μονογράφουν και είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, Φακέλλους και άλλα παραστατικά. 

δ. Αναφέρουν στον προϊστάμενο τους έγκαιρα γραπτά 
ή προφορικά για τις υποθέσεις που εκρεμούν και δεν μπο¬ 
ρούν να επιλυθούν άμεσα ή εντός των προθεσμιών που έ¬ 
χουν ταχθεί. 

ε. Σε όλουςτους υπαλλήλους και εργαζομένους μπορεί 
να ανατεθούν επιπλέον αρμοδιότητες μετά από απόφαση 
του Προέδρου. 

2. - Γιατην κατάταξη υπηρετούντων υπαλλήλων και ερ¬ 
γαζομένων. τις ημέρες και ώρες εργασίας, την υπερωρια- 
κή απασχόληση τους, μετακινήσεις, μετατάξεις, αποσπά¬ 
σεις,. κατάταξη, πειθαρχικά παραπτώματα κ.αεφαρμόζο- 
νται: ο νόμος 2190/94 (άρθρο 38),.ο νόμος 2307/95 
(άρθρο 8) και ο νόμος 2344/95 (άρθρο 19) όπως ισχύουν 
κάθε φορά. 

Άρθρο 14 

Στο επίπεδο των τμημάτων και μη αυτοτελών γραφείων, 
ο συντονισμός και η συνεργασία των υπαλλήλων και όλων 
των εργαζομένων του Σ.Π εξασφαλίζεται με τακτικές ή,έ¬ 
κτακτες συντονιστικές συσκέψεις και ομάδες εργασίας με 
αντικείμενο την αλληλοενημέρωση,. την επισήμανση και 
αντιμετώπιση προβλημάτων και την στενή συνεργασία 
τους σε αντικείμενα που απαιτούν διαφορετικές ειδικότη¬ 
τες. 

Το προσωπικό του Σ. Π συνέρχεται επίσης σε τακτές ή έ¬ 
κτακτες ολομέλειες με πρόσκληση του Προϊσταμένου 
Διεύθυνσης ή του Προέδρου του Δ.Σ με αντικείμενο συ¬ 
ζήτησης την ενημέρωσή του για την πορεία του συνολι¬ 
κού προγραμματισμού και έργου του Σ.Π και την άμεση α¬ 
ντιμετώπιση προβλημάτων. 

Την ευθύνη για τον συντονισμό και την συνεργασία με¬ 
ταξύ τμημάτων, μη αυτοτελών γραφείων και την συνερ¬ 
γασία μεταξύ των εργαζομένων και των οργάνων του Σ.Π 
έχει ο Προϊστάμενος Διεύθυνσης του Σ.Π 

Άρθρο 15 

Η ισχύς του παρόντος Οργανισμού Εσωτερικής 
Υπηρεσίας του Συμβουλίου περιοχής της 1ης Εδαφικής 


περιφέρειας του νομού Ηρακλείου αρχίζει από τη δημοσί¬ 
ευσή του στην εφημερίδα της Κυβέρνησης. 

Άρθρο 16 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του Συμ¬ 
βουλίου Περιοχής 1ης Εδαφικής Περιφέρειας του Νομού 
Ηρακλείου έτους 1996 διότι δεν θα γίνει πρόσληψη προ¬ 
σωπικού κατά το τρέχον έτος για δε τα επόμενη έτη η δα¬ 
πάνη θα ανέλθει οτο ύψος των 20.000.000 περίπου δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 18 Ιουλίου 1996 

Με εντολή Γ εν. Γ ραμ. Περιφέρειας 
Ο Αναπλ. Περ/κού Διευθυντή 
ΝΙΚ. ΜΑΡΑΖΑΚΗΣ 

-♦- 

Αριθ. ΕΣ/5162 (2) 

Σύσταση Αναπτυξιακής Επιχείρησης Κοινότητας Αγίου 
Ματθαίου Νομού Κερκύρας 

Η Δ/ΝΤΡΙΑ ΠΕΡ/ΚΗΣ Δ/ΣΗΣ Ν. ΚΕΡΚΥΡΑΣ 

Έχοντας υπόψη: 

1. Τις διατάξεις των άρρων 277 - 284 και 291 του Δ. Κ. Κ. 
(π.δ. 410/95). 

2. Την με αρ. 25027/9.4.84 απόφαση του Υπ. 
Εσωτερικών ΦΕΚ 244/10.4.84τεύχος Β. 

3. Την υπ’ αριθμόν 14/96 απόφαση του Κοινοτικού 
Συμβουλίου Πέλεκα. 

4. Τη σχετική οικονομοτεχνική μελέτη σκοπιμότητας και 
την από 16.5.1996 θετική έκθεση αξιολόγησής της, απο¬ 
φασίζουμε: 

1. Ιδρύεται στην Κοινότητα Αγίου Ματθαίου Κοινοτική 
Επιχείρηση με την επωνυμία «Αναπτυξιακή Επιχείρηση 
Κοινότητας Αγίου Ματθαίου». 

2. Η σύσταση και η λειτουργία της είναι σύμφωνη με τις 
διατάξεις περί αμιγών Δημοτικών και Κοινοτικών επιχειρή¬ 
σεων των άρθρων 277 κ.ε. του Π.Δ. 410/1995 (Δημοτικός 
και Κοινοτικός Κώδικας) της Απόφασης του υπουργού των 
Εσωτερικών, 25027/84 όπως εκάστοτε ισχύει, και του άρ¬ 
θρου 29του ν. 1558/85 όπωςτροποποιήθηκε από το άρθρο 
27 του ν. 2081/92. 

3. Οι καταστατικοί σκοποίτης Επιχείρησης είναι: 

1. Να εκμεταλεύεται τις παραλίες και την περιουσία της 
Κοινότητας. 

2. Να οργανώνει και να διαχειρίζεται το Κοινοτικό 
Πάρκιγκ. 

3. Να διαχειρίζεται τον πολιτισμό και την ψυχαγωγία της 
περιοχής. 

4. Να εκμεταλεύεται Κοινοτικά αναψυκτήρια εστιατόρια. 

5. Να προβάλλει την περιοχή και να προωθήσει την ποιο¬ 
τική ανάπτυξη του τουρισμού. 

6. Να βοηθά τις δραστηριότητες στον πρωτογεννή τομέα 
της οικονομίας στην περιοχή με τη δημιουργία συνεργιών 
για την εξυπηρέτηση των αγροτών και της κοινότητας αλ¬ 
λά και των άλλων κοινοτήτων με αναθέσεις εργασιών. 

7. Να οργανώνει και να υλοποιεί προγράμματα κατάρτι¬ 
σης αλλά και να παρέχει ειδικό εκπαιδευτικό έργο σε παι¬ 
διά και ενήλικες που θα αναβαθμίζει το ανθρώπινο δυναμι¬ 
κό, θα προωθεί τον πολιτισμό και τις τέχνες, με στόχο την 
τοπική ανάπτυξη. 

8. Να παρέχει υπηρεσίες και να υλοποιεί προγράμματα 

για τους κατοίκους και τους επισκέπτες με ειδικές ανάγκες 
και για άτομα της τρίτης ηλικίας. 

9. Να αναλαμβάνει την υπηρεσία καθαριότητας της 
Κοινότητας. 

10. Να αναλαμβάνει την είσπραη των κοινοτικών φόρων 
και τελών και να παρέχει στην κοινότητα εξειδικευμένες υ¬ 
πηρεσίες (διοικητικές και επιστημονικές). 

11. Να αξιοποιεί και να αναδεικνύειτους παραδοσιακούς 
οικισμούς και τα ιστορικά μνημεία και κυρίως το Βυζαντινό 
φρούριο του Γαρδικίου, στα πλαίσια σχεδίων ολοκληρω¬ 
μένης παρέμβασης. 

12. Να διαχειρίζεται με αναθέσεις εργασιών απάτην κοι¬ 
νότητα τους υδάτινους πόρους της περιοχής για την άρ¬ 
δευση και την ύδρευση. 

13. Να αναλαμβάνει εργασίες από άλλες Κοινότητες που 
έχουν σχέση με το αντικείμενο της επιχείρησης. 

14. Να βοηθά γενικά την Κοινότητα στο αναπτυξιακό της 
έργο. 

4. Η επιχείρηση διοικείται από πενταμελές διοικητικό 
συμβούλιο τα μέλη του οποίου ορίζονται μαζί με τους ανα¬ 
πληρωτές τους από το Κοινοτικό συμβούλιο. 

Τρία από τα μέλη του Δ.Σ. θα είναι αιρετοί από το Κοι¬ 
νοτικό συμβούλιο, ένας εκπρόσωπος φορέας της περιο¬ 
χής, και ένας κάτοικος ή δημότης της Κοινότητας που έχει 
εμπειρία στην τοπική ανάπτυξη, όταν η επιχείρηση απα¬ 
σχολεί πάνω από 20 άτομα το διοικητικό συμβούλιο θα α- 
ποτελείται από επτά μέλη και θα μετάσχει υποχρεωτικά έ¬ 
νας εκπρόσωπος των εργαζομένων και ένας αιρετός επί 
πλέον Κοινοτικός σύμβουλος. 

5. Η διάρκεια της επιχείρησης θα είναι αόριστη. 

6. Έδρα της επιχείρησης είναι η Κοινότητα Αγίου 
Ματθαίου. 

7. Η Επιχείρηση θα έχει πόρους από τα έσοδα από τη 
δραστηριότητά της, την αξιοποίηση της περιουσίας της, 
τις επιχορηγήσεις και δωρεές από φυσικά και νομικά πρό¬ 
σωπα. 


8. Η Κοινότητα θα διαθέσει στην επιχείρηση το ποσό των 
15.000.000 δραχμών έκτων οποίων τα 5.000.000 δραχμές 
θα κατατεθούν κατά την έναρξη. 

Υπολογίζεται ότι το υπόλοιπο ποσό θα απορροφήσει η ε¬ 
πιχείρηση σε διάστημα τριών ετών οπότε θα βρίσκεται σε 
πλήρη ανάπτυξη. 

Η Κοινότητα επίσης θα διαθέσει τους απαραίτητους κοι¬ 
νοτικούς χώρους και τα απαραίτητα κτίρια για την ανάπτυ¬ 
ξη των δραστηριοτήτων στην επιχείρηση κατά χρήση. Θα 
παρέχει ακόμη προς χρήση κεφαλαιουχικό εξοπλισμό και 
άλλα μέσα απαραίτητα προς διευκόλυνση των δραστηριο¬ 
τήτων της. 

9. Η επιχείρηση διαλύεται: α) με απόφαση του Κοινοτικού 
Συμβουλίου της Κοινότητας Αγίου Ματθαίου, β) Σε περί¬ 
πτωση πτώχευσης της διάλυσης ακολουθεί εκκαθάριση 
και οι εκκαθαριστές ορίζονται με απόφαση του Κοινοτικού 
Συμβουλίου. Μετά την εκκαθάριση της περιουσίας της, ό¬ 
σα στοιχεία απομένουν περιέρχονται στην κοινότητα όπως 
ορίζεται στο άρθρο 284του π.δ. 410/1995 (Δ.Κ.Κ.) 

Ακροτελεύτιο Άρθρο 

Από τις διατάξεις της απόφασης αυτής προκαλείται δα¬ 
πάνη σε βάροςτου προϋπολογισμού της Κοινότητας για το 
έτος 1996 ύψους 5.000.000 δραχμών (κεφάλαιο κίνησης 
της επιχείρησης) που θα καλυφθεί κατόπιν πρόβλεψης, μέ¬ 
σω του Κ.Α. 75.161. 9 του προϋπολογισμού του 1995, ενώ 
τα υπόλοιπα 10.000.000 δραχμές θα καλυφθούν τα επόμε¬ 
να δύο έτη σε ισόποσες ετήσιες δόσεις, που θα προβλέπο- 
νται στον ίδιο κωδικό αριθμό του Κοινοτικού προϋπολογι¬ 
σμού των δύο επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 16 Ιουλίου 1996 

Με εντολή Γεν. Γραμ. Περιφέρειας 
Ο Διευθύντρια 
ΖΑΧ. ΒΟΥΛΓΑΡΗ - ΒΑΡΕΛΗ 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 ♦ ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ « ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ (031) 423955 

5230841 25ης Μαρτίου 21 Τ.Κ. 541 00 423956 

5225713 ΠΕΙΡΑΙΑΣ 4136402 

5249547 Νικήτα 6-8 Τ.Κ. 185 31 4171307 

5239762 ΠΑΤΡΑ (061) 271249 

5248141 Κορίνθου 327 Τ.Κ. 262 23 224581 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

5248320 Δημοκρατίας 1 Τ.Κ. 691 00 26522 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 
2531 


30.000 δρχ. 
50.000 · 
10.000 » 
50.000 » 
25.000 » 
10.000 » 
5.000 * 
10.000 - 
3.000 » 
150.000 » 
10.000 » 


Κ.Α.Ε. εσόδου υπέρ 
ΤΑΠΕΤ 3512 

1.500 δρχ. 

2.500 

» 

500 

» 

2.500 

» 

1.250 

» 

500 

» 

250 

» 

500 

» 

150 

» 

7.500 

» 

500 

» 

6.000 

Η 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. _ 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. _ 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

’ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Ο» υπηρεσίες κοινού λειτουργο ύν καθημ ε ρινά από Οβ.ΟΟ’ έως 13.00’ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














